Rolls-Royce Merlin

thumb|right|Rolls-Royce Merlin

**Rolls-Royce Merlin** bol dvanásťvalcový (s valcami zvierajúcimi uhol 60°), kvapalinou chladený piestový letecký motor s objemom 27 litrov vyrábaný počas druhej svetovej vojny britskou firmou Rolls-Royce Limited a v licencii americkou automobilkou Packard ako V-1650. Motor Rolls-Royce Merlin je považovaný za jednu z najvydarenejších konštrukcií leteckého piestového motora, ktoré kedy vznikli.

Prototyp motora P.V.12 (*Private Venture* – fa Rolls-Royce začala s vývojom motora bez akéhokoľvek oficiálneho záujmu a tiež bez akejkoľvek štátnej dotácie, úplne vo vlastnej réžii; číslica znamená počet valcov), budúceho presláveného Merlin, sa prvýkrát rozbehol na brzde 15. októbra 1933.

Motor dostal meno podľa druhu sokola (sokol kobec, lat. *Falco columbarius*), čo bolo v súlade s „tradičnými“ menami piestových leteckých motorov firmy Rolls-Royce (okrem iného Falcon, Hawk, Condor, Kestrel, Goshawk, Vulture, Griffon, Eagle), nie podľa Merlina, čarodejníka z legendy o kráľovi Artušovi.

## Verzie (niektoré zo sériovo vyrábaných)
* **Merlin I** – prvá sériová verzia vyrobená iba v počte 172 kusov, tieto motory boli určené na pohon lietadiel Fairey Battle.
* **Merlin II**, **Merlin III** – poháňali stíhacie lietadlá Supermarine Spitfire Mk.I a Hawker Hurricane Mk.I.
* **Merlin X** – poháňal bombardéry Halifax Mk.I, Wellington Mk.I a Whitley Mk.V.
* **Merlin XX** – používaný v stíhačkách Hawker Hurricane Mk.II a Beaufighter Mk.II, takisto poháňal bombardéry Halifax Mk.I, Mk.V a Lancaster Mk.I.
* **Merlin 21**, 23, 25 – poháňal lietadlá de Havilland DH.98 Mosquito.
* **Merlin 24** – poháňal lietadlá Avro Lancaster.
* **Merlin 45**, 46, 50, 55 – používaný v stíhacích lietadlách Supermarine Spitfire Mk.V.
* **Merlin 61** – motor dostal dvojrýchlostný dvojstupňový radiálny kompresor s medzichladičom. Poháňal lietadlá Spitfire Mk.VII, Mk.VIII, Mk.IX a PR. Mk.XI.
* **Merlin 66** – motor dostal dvojrýchlostný dvojstupňový radiálny kompresor s medzichladičom. Poháňal lietadlá Spitfire Mk.VIII a Mk.IX.
* **Merlin 70** – motor dostal dvojrýchlostný dvojstupňový radiálny kompresor s medzichladičom. Poháňal lietadlá Spitfire Mk.VIII a Mk.IX.
* **Merlin 76** & **77** – poháňal lietadlá Westland Welkin a de Havilland Mosquito. Verzia Merlin 77 sa od Merlin 76 odlišovala iba kompresorom Marshall, ktorý dodával stlačený vzduch do pretlakovej kabíny.

## Špecifikácie (Rolls-Royce Merlin)
thumb|right|Rolls-Royce Merlin vyobrazený v manuáli RAF z druhej svetovej vojny
thumb|right|Rolls Royce Merlin III v múzeu v Manstone v Kente
thumb|right|Rolls-Royce Merlin s popiskami niektorých súčastí

### Technické údaje
*Základné dáta sú spoločné pre všetky verzie*
* **Typ**: piestový letecký motor, štvortaktný zážihový kvapalinou chladený preplňovaný vidlicový dvanásťvalec (bloky valcov zvierajú uhol 60 stupňov), preplňovaný odstredivým kompresorom, vybavený reduktorom

* **Priemer valca**: 5,40 palca (137,16 mm)
* **Zdvih piesta**: 6,00 palca (152,4 mm)
* **Zdvihový objem motora**: 1648,959 cu.in. (27,021 litra)
* **Celková plocha piestov**: 1 773 cm²
* **Kompresný pomer**: 6,00
* **Rozvod** OHC, štvorventilový (dva sacie a dva výfukové ventily, výfukové sú chladené sodíkom)
* **Zapaľovanie**: zdvojené, magnety
* **Mazanie** motora tlakové, obežné, so suchou kľukovou skriňou

### Jednotlivé verzie
#### RM.8SM
* Merlin 61, Merlin 63, Merlin 63A, Merlin 64, Merlin 72, Merlin 73
* Motory vybavené dvojrýchlostným dvojstupňovým odstredivým kompresorom s medzichladičom stlačenej zmesi
* Unášač vrtule: SBAC No. 5
* Prevod reduktora: 2,381 (Merlin 61, 72, 73), 2,095 (Merlin 63, 63A, 64)
* Priemer rotora kompresora: 11,5 palca (292,1 mm, 1. stupeň), 10,1 palca (256,5 mm, 2. stupeň)
* Prevody kompresoru: 1÷6,39 (1. prevod), 1÷8,03 (2. prevod)
* Karburátor: S.U. AVT44/206 (Merlin 61), AVT44/201 alebo AVT44/215
* Palivo: benzín s oktánovým číslom 100 (100/130 Grade)
* Hmotnosť suchého motora: 746,2 kg (Merlin 63)
* **Výkony** (Merlin 63):
** vzletový 1 280 k (954,5 kW) pri 3 000 ot/min a plniacim tlakom +12 psi (abs. tlak 1 841 hPa)
** bojový (2. prevod kompresora) 1 400 k (1 096,2 kW) vo výške 4 572 m, pri 3 000 ot/min a plniacim tlakom +18 psi (abs. tlak 2 254 hPa)

#### RM.10SM
* Merlin 65, Merlin 66, Merlin 67, Merlin 85
* Motory vybavené dvojrýchlostným dvojstupňovým odstredivým kompresorom s medzichladičom stlačenej zmesi (oproti rade RM.8SM mal nový prvý stupeň kompresora a „ľahšie“ prevody kompresora, čím bola znížená nominálna výška)
* Unášač vrtule: SBAC No. 5
* Prevod reduktora: 2,381 (Merlin 65, 67, 85), 2,095 (Merlin 66)
* Priemer rotora kompresora: 12 palcov (304,8 mm, 1. stupeň), 10,1 palca (256,5 mm, 2. stupeň)
* Prevody kompresoru: 1÷5,79 (1. prevod), 1÷7,06 (2. prevod)
* Karburátor: Bendix Stromberg 8D/44/1 (Merlin 66, Merlin 67)
* Palivo: benzín s oktánovým číslom 100 (100/130 Grade), popr. 100/150 Grade
* Hmotnosť suchého motora: 746,2 kg (Merlin 66)
* **Výkony** (Merlin 66):
** vzletový 1 330 k (991,8 kW) pri 3 000 ot/min a plniacim tlakom +12 psi (abs. tlak 1 841 hPa)
** bojový (2. prevod kompresora) 1 625 k (1 211,8 kW) vo výške 3 810 m, pri 3 000 ot/min a plniacim tlakom +18 psi (abs. tlak 2 254 hPa)

#### RM.11SM
* Merlin 70, Merlin 71, Merlin 76, Merlin 77
* Motory vybavené dvojrýchlostným dvojstupňovým odstredivým kompresorom s medzichladičom stlačenej zmesi (prevzatým z rady RM.10SM), ale mali rovnaké prevody kompresora ako motory radu RM.8SM (takže mali oproti rade RM.10SM vyššiu nominálnu výšku; motory Merlin 70 a 71 sa montovali do výškových stíhačiek Spitfire HF. Mk.VII, HF. Mk.VIII a HF. Mk.IX)

#### RM.14SM
* Merlin 100, Merlin 101, Merlin 102, Merlin 131, Merlin 133, Merlin 134

#### RM.16SM
* Merlin 110, Merlin 112, Merlin 113, Merlin 114, Merlin 130, Merlin 131, Merlin 132, Merlin 133, Merlin 134, Merlin 135

## Iné projekty

## Zdroj
* Arthur Alexander Rubbra, *Rolls-Royce piston aero engines – a designer remembers*, Rolls-Royce Heritage Trust (Derby, England), Historical Series No 16, 1990; ISBN 1-872922-00-7

## Externé odkazy
* Merlin engines in Manchester 
* Merlin engines in Manchester 

Kategória:Lietadlové piestové motory
Kategória:Motory Rolls-Royce
Kategória:Vidlicové motory
Kategória:Dvanásťvalcové motory